Vnútorný predpis – organizačný   poriadok
Obec Torysky
Číslo   9/2015

Názov a sídlo organizácie 	Obec Torysky, Torysky 20, 05371	
Poradové číslo vnútorného predpisu	9/2015	
Vypracovala :  	Rovderová 	
Schválil        :	 Čarák	
Dátum vyhotovenia vnútorného predpisu	07.09.2015	
Účinnosť vnútorneho predpisu	01.10.2015	

OBEC TORYSKY

 

 

 
 
   ORGANIZAČNÝ  poriadok
 OBCE  TORYSKY

 

ORGANIZAČNÝ  PORIADOK OBCE TORYSKY

     V zmysle ustanovení § 11, ods. 4), písm. i) zákona č. 369/1990 Zb. o obecnom zriadení v znení zmien a doplnkov, zákona č. 416/2001 Z.z.  o prechode niektorých pôsobností z orgánov štátnej správy na obce a samosprávne kraje, zákona č. 311/2001 Z.z. Zákonník práce, zákona č. 313/2001 Z.z. o verejnej službe v platnom znení ,Z.z.102/2010 a v súlade so Štatútom obce vydáva starosta obce tento organizačný poriadok obce.
Čl. 1
Základné ustanovenia

1.	Účelom a obsahom tohto poriadku je vymedzenie  organizácie Obce Torysky, stanovenie   
      organizačných útvarov so súčasným stanovením počtu zamestnancov, vzájomných vzťahov 
      organizačných útvarov, vzťahov k voleným orgánom a hlavných úloh organizačných útvarov.
2.	Organizačný poriadok Obce Torysky  je základná organizačná  norma, ktorá je záväzná 
      pre všetkých zamestnancov obce, ktorí sú s ním v pracovnom pomere.  Všetci zamestnanci obce  
      sú povinní oboznámiť sa s Organizačným poriadkom a riadiť sa jeho ustanoveniami. 

Čl. 2
Organizačná štruktúra obce

1.	Obec Torysky tvoria nasledovné organizačné útvary :
-	obecný úrad,
-	materská škola,
-	školská jedáleň.
2.	Zobrazenie organizačnej štruktúry tvorí prílohu k tomuto predpisu.
3.	Súčasťou organizácie obce sú orgány obce a to starosta obce, zástupca starostu obce, obecná rada  a obecné zastupiteľstvo. Ich postavenie a pôsobnosť je upravená zákonom o obecnom zriadení a ostatnými súvisiacimi právnymi predpismi.
4.	Obecné zastupiteľstvo k plneniu svojich úloh zriadilo nasledovnú komisiu :
-	komisia ochrany verejného poriadku, 
         
Čl. 3
Postavenie a pôsobnosť obecného úradu

1.	Obecný úrad zabezpečuje odborné, administratívne a organizačné veci súvisiace s plnením úloh
      obecného zastupiteľstva, orgánov obecného zastupiteľstva a starostu obce. 
3.	Obecný úrad Torysky nemá právnu subjektivitu a nie je právnickou osobou.
      Presný názov a jeho sídlo je :    Obecný úrad
                                                         Torysky 20
                                                         053 71 Torysky
      V bežnom styku sa názov úradu používa i v skratke: OcÚ Torysky.
4.	Obec Torysky  navonok zastupuje starosta obce. Zamestnanci  môžu vykonávať právne     
      úkony len na základe poverenia alebo splnomocnenia starostu obce.
5.	Obecný úrad  a jeho chod riadi starosta obce.
6.	Obecný úrad pre dôsledné plnenie úloh obce zabezpečuje najmä:
a)	agendu orgánov obce, obecného zastupiteľstva, obecnej rady, komisií obecného zastupiteľstva, 
b)	zabezpečuje odborné podklady a iné písomnosti na rokovanie  orgánov obce,
c)	vypracúva písomné vyhotovenia všetkých rozhodnutí starostu obce vydaných v správnom       
   konaní,
d)	pripravuje návrhy všeobecne záväzných nariadení obce, zabezpečuje ich výkon a vykonáva   
ďalšie uznesenia orgánov obce a rozhodnutia starostu obce,
e)	vykonáva funkciu podateľne a výpravne písomností obce,
f)	zabezpečuje ďalšie úkony slúžiace k plneniu úloh samosprávy a prenesenej pôsobnosti 
v zmysle platných právnych  predpisov.

Čl. 4
Vzťah volených orgánov, ďalších orgánov a hlavného kontrolóra k OÚ

1.	Obecné zastupiteľstvo

      Obecné  zastupiteľstvo vo vzťahu k obecnému úradu  vykonáva a plní nasledovné úlohy:
a)	schvaľuje rozpočet obce, jeho zmeny, kontroluje jeho čerpanie a schvaľuje záverečný účet obce, schvaľuje emisiu komunálnych dlhopisov, rozhoduje o prijatí úveru  alebo pôžičky, o prevzatí dlhu, o prevzatí ručiteľského záväzku a o združovaní prostriedkov obce,
b)	schvaľuje územný plán obce a koncepcie rozvoja jednotlivých oblastí života obce,
c)	schvaľuje zásady hospodárenia s majetkom obce,
d)	prejednáva a schvaľuje právne predpisy potrebné pre činnosť obecného úradu,
e)	zriaďuje a zrušuje orgány potrebné na samosprávu obce a určuje ich náplň.

2.	Starosta obce

2.1. Starosta obce je predstaviteľ  obce a najvyšší výkonný orgán  obce,  je štatutárnym orgánom     
       v majetkovoprávnych vzťahoch obce, v pracovnoprávnych vzťahoch zamestnancov obce,      
       v administratívnoprávnych vzťahoch je správnym orgánom.
2.2. Starosta obce rozhoduje vo všetkých veciach správy , ktoré nie sú zákonom alebo Štatútom obce    
       vyhradené obecnému zastupiteľstvu.  
2.3. Navrhuje zmeny organizácie s vymedzením vzájomných  horizontálnych a vertikálnych väzieb   
       medzi nimi a  zodpovednostných vzťahov.
2.4. Starosta obce riadi a organizuje prácu obecného úradu tak, aby bolo zabezpečené efektívne  
       plnenie jeho úloh.
2.5.	 Určuje organizáciu obecného úradu, jeho  zmeny  a doplnky. 
2.6.	 Stanovuje počet zamestnancov obce.

3.	Hlavný kontrolór

Hlavný kontrolór je zamestnancom obce. Plní smerom k obci kontrolné  úlohy  v zmysle  §  18    
zákona č. 369/1990 Zb. v platnom znení. 

Čl. 5
Ostatné organizačné zložky obce a ich vzťah k voleným orgánom

1.	Materská škola

1.1	Materská škola v Toryskách je organizačným útvarom Obce Torysky. Materská škola nemá právnu subjektivitu.

1.2 Materská škola plní nasledovné úlohy :
-	zvyšovať úroveň učebného procesu a zlepšovať výchovne – vzdelávacie výsledky,
-	rozvíjať mravné a občianske hodnoty žiakov,
-	zabezpečovať aktívnu ochranu pred sociálnymi a patologickými javmi.
-	dopĺňa rodinnú výchovu o výchovnú a vzdelávaciu činnosť,
-	zameriava sa na všestranný rozvoj osobnosti dieťaťa na jeho sociálny, emocionálny, fyzický a intelektuálny rozvoj v súlade s individuálnymi a vekovými osobitosťami,
-	vzájomnou spoluprácou zabezpečuje plynulý prechod detí z materskej školy do základnej školy.

1.3 Obecné zastupiteľstvo 
-	schvaľuje zriaďovaciu listinu a ostatné potrebné predpisy materskej školy, 
-	schvaľuje rozpočet materskej školy

1.4 Starosta obce
 -riadi, poskytuje súčinnosť, usmerňuje a kontroluje činnosť riaditeľky a jej cestou ostatných                              zamestnancov, aby bol zaistený bezporuchový a efektívny chod zariadenia.  
- stanovuje počet zamestnancov MŠ,
- menuje v súlade s osobitným zákonom na základe výberového konania riaditeľku  MŠ

.
2.	Školská jedáleň

2.1 Školská jedáleň v Toryskách je organizačným útvarom Obce Torysky. Školská 
       jedáleň nemá právnu subjektivitu.
2.2 Školská jedáleň zabezpečuje úlohy v oblasti poskytovania stravovania pre deti materskej školy,
      pre zamestnancov obce a iných stravníkov. 
        K splneniu tejto úlohy školská jedáleň najmä :
-	vykonáva prieskum trhu pri zaobstarávaní surovín na prípravu jedál,
-	pripravuje jedlá podľa stanovených predpisov a noriem, 
-	zaisťuje dodržiavanie hygienických predpisov pri príprave a podávaní jedál,
-	zabezpečuje kultúrne stravovanie detí.
2.3 Obecné zastupiteľstvo 
-	schvaľuje zriaďovaciu listinu a ostatné potrebné predpisy zariadenia, 
-	schvaľuje rozpočet školskej jedálne.
2.4 Starosta obce
-	riadi, poskytuje súčinnosť, usmerňuje a kontroluje činnosť riaditeľky a jej cestou ostatných zamestnancov, aby bol zaistený bezporuchový a efektívny chod zariadenia.
-	menuje v súlade s osobitným zákonom na základe výberového konania vedúcu školskej jedálne. 

Čl. 6
Záverečné ustanovenia

1.  Organizačný poriadok  nadobudol účinnosť 01.10.2015
2.  Zmeny a doplnky tohto organizačného poriadku vykonáva starosta obce.
3.  Organizačný poriadok je prístupný k nahliadnutiu  na Obecnom úrade v Torysky.
4. Obecné zastupiteľstvo v Toryskách bolo informované o organizačnom poriadku na svojom zasadnutí dňa 07.09.2015.

									     Ján Čarák
									   starosta obce

Príloha 1

Organizačná štruktúra obce Torysky

Obecné zastupiteľstvo

Starosta obce

Hlavný kontrolór

Zástupca starostu

Riaditeľ MŠ

Administratívny pracovník

Zamestnanci MŠ a ŠJ

	

Príloha 1

Organizačná štruktúra obce Torysky

Obecné zastupiteľstvo

Starosta obce

Hlavný kontrolór

Zástupca starostu

Zamestnanci MŠ

Administratívny pracovník